ร้านก๋วยเตี๋ยวเนื้อเพิ่มพูน อยู่ในซ.วิภาวดี 16 เข้าซ.มาสัก 400-500 ม.ได้ครับ จากปากซอย
ร้านจะอยู่ขวามือ เป็นตึกแถว ห้องเดียว ร้านเค้าจะมี สองร้าน ใกล้ ๆ กันครับ แยกขาย หมู และ เนื้อ
แต่นั่งร้านไหนก็สามารถสั่งอีกร้านได้นะครับ เช่นเรานั่งร้านเนื้อ ก็สั่งหมูได้เช่นกัน
ลองสั่ง เกาเหลา เนื้อสด ตับ ลูกชิ้นมาทานดู
อร่อยดีครับ ตัวเนื้อสดนั้นนุ่มมาก ๆ ไม่เหนียวเลย ส่วนตับก็ลวกกำลังดีไม่สุกมากเกินไป
ตัวลูกชิ้นนั้น ผมเฉย ๆ ครับ แต่โดยรวมก็อร่อยดีครับ แถมไม่แพงอีกด้วย ไม่เกิน 40 บ.
ข้าวเปล่าก็ 5บ. เท่านั้น 

ไปอีกรอบ สั่งเกาเหลามาคับ เนื้อสด กับ เปื่อย 1 ชาม
พร้อมข้าวสวย 1 ถ้วย รวมน้ำเก๊กฮวยอีกแก้วนึง แค่ 50 กว่าบาท

อิ่มอร่อยกันไปครับ 